CELEX: 21987A0207(06)
Language: fi
Date: 1982-09-29 00:00:00
Title: Eurooppalaisen sopimuksen lisäpöytäkirja veriryhmien määrittelyreagenssien vaihdosta

Avis juridique important

|

21987A0207(06)

Eurooppalaisen sopimuksen lisäpöytäkirja veriryhmien määrittelyreagenssien vaihdosta  

Virallinen lehti nro L 037 , 07/02/1987 s. 0044 - 0044 Suomenk. erityispainos Alue 11 Nide 11 s. 0388  Ruotsink. erityispainos Alue 11 Nide 11 s. 0388 

EUROOPPALAISEN SOPIMUKSEN LISÄPÖYTÄKIRJA veriryhmien määrittelyreagenssien vaihdostaEUROOPAN NEUVOSTON JÄSENVALTIOT,Veriryhmien määrittelyreagenssien vaihtoa koskevan 14 päivänä toukokuuta 1962 tehdyn eurooppalaisen sopimuksen (jäljempänä "sopimus") sopimuspuolet, jotkaottavat huomioon sopimuksen 5 artiklan 1 kohdan määräykset, joiden mukaan "sopimuspuolet toteuttavat kaikki tarvittavat toimenpiteet vapauttaakseen toisten osapuolten heidän saatavilleen asettamat veriryhmien määrittelyreagenssit kaikista tuontitulleista",katsovat, että Euroopan talousyhteisön jäsenvaltioiden osalta tämän poikkeuksen myöntäminen kuuluu yhteisön toimivaltaan, yhteisöllä on tähän tarkoitukseen tarvittavat valtuudet perustamissopimuksensa mukaisesti, jakatsovat täten, että sopimuksen 5 artiklan 1 kohdan soveltamiseksi Euroopan talousyhteisön on tärkeää tulla sopimuksen sopimuspuoleksi,OVAT PÄÄTTÄNEET SEURAAVAA:1 artikla Euroopan talousyhteisöstä voi tulla sopimuspuoli allekirjoittamalla sopimus. Sopimus tulee voimaan yhteisön osalta allekirjoittamista seuraavan kuukauden ensimmäisenä päivänä.2 artikla 1. Tämä lisäpöytäkirja on avoinna sopimuksen sopimuspuolten hyväksyttäväksi. Se tulee voimaan viimeisen sopimuspuolen hyväksymiskirjan Euroopan neuvoston pääsihteerille tallettamista seuraavan kuukauden ensimmäisenä päivänä.2. Tämä lisäpöytäkirja tulee kuitenkin voimaan kahden vuoden kuluttua siitä, kun se on avattu hyväksyttäväksi, jollei jokin sopimuspuoli ilmoita vastustuksestaan voimaantulolle. Kun tällainen vastustus on annettu tiedoksi, sovelletaan tämän artiklan 1 kohtaa.3 artikla Tämä lisäpöytäkirja kuuluu sopimukseen erottamattomana osana heti voimaan tultuaan. Tästä päivästä alkaen ei yhdestäkään valtiosta voi tulla sopimuksen sopimuspuolta siitä tulematta samalla lisäpöytäkirjan sopimuspuolta.4 artikla Euroopan neuvoston pääsihteeri antaa tiedon Euroopan neuvoston jäsenvaltioille, kaikille sopimukseen liittyneille valtioille ja Euroopan talousyhteisölle kaikista 2 artiklan mukaisista hyväksymisistä tai vastustuksista sekä tämän lisäpöytäkirjan voimaantulopäivästä 2 artiklan mukaisesti. Pääsihteeri antaa myös tiedon Euroopan talousyhteisölle kaikista sopimukseen liittyvistä säädöksistä, ilmoituksista tai tiedoksiannoista.Tehty Strasbourgissa 29 päivänä syyskuuta 1982 ranskan ja englannin kielellä ja avattu hyväksyttäväksi 1 päivänä tammikuuta 1983. Molemmat tekstit ovat yhtä todistusvoimaisia ja talletetaan Euroopan neuvoston arkistoon. Pääsihteeri antaa sopimuksesta oikeaksi todistetun jäljennöksen jokaiselle Euroopan neuvoston jäsenvaltiolle, jokaiselle sopimukseen liittymään kehotetulle valtiolle sekä Euroopan talousyhteisölle.